钦定古今图书集成/明伦汇编/氏族典/第176卷 > 《廖用贤尚友录》 > 田差
## 钦定古今图书集成/明伦汇编/氏族典/第176卷 > 《廖用贤尚友录》 > 田差

按《山西通志》：差，晋人，平公时为驰逐之车。车既成，立
之于殿下，令群臣得观焉。田差三过而一顾，平公作
色大怒。差对曰：“臣闻说天子者以天下，说诸侯者以
国，说大夫者以家，说士者以事，说农者以食，说妇奴
者以织，桀以奢亡，纣以淫败，是以不敢顾也。”平公曰：
“善。”乃命左右去其车。